SUR OLIVIER DE LA MARCHE. 223 



Dont il nous fault à ceste fois escripre. 

 Par cellui sens fault sagement eslire 

 D'escouterceulx qui sont de parler clignes, 

 Laissier le mal et prendre les doctrines. 



Le Créateur forma la créature 

 Et deux oreilles pour ung sens lui donna, 

 Pour tout ouyr, le faulx ou la droicture, 

 Cœullir vertuz, vices, est chose obscure : 

 Pour prouffîter ce sens nous ordonna. 

 Louez cellui qui fait ce beau don a; 

 Faictes trésor quant vous orez le bien; 

 Mauvais conseil ne vous doit estre rien. 



Aucuns notables ont glosé et escript 

 Que deux oreilles qui sont au chief posées, 

 Par l'une entre tout ce qu'on ot et dit, 

 Mais à tel fin que l'home n'assourdit 

 Par trop ouyr des choses devisées, 

 Par l'autre oreille sont parolles vuidées, 

 Et doit doctrine tenir en souvenance 

 Et le surplus soit mis en oubliance. 



Es sains sermons par grant sens entendez, 

 A l'escouter mettez l'entendement. 

 D'ouyr dateur ne vous entremettez : 

 De tromper liâmes il sont tous affectez. 

 Qui les escoutte, il en est pris souvent, 

 Mais escouttez cellui qui vous reprend. 

 Car vray amy est cellui qui chastie, 

 Et le flatteur vous est chose ennemie. 



Le bien oïr atraict bonne labeur. 

 Qui le mal ot en grand péril se boute ! 

 Qui bien escoutte, il est de bien asseur; 

 Qui mal retient, il doit avoir grant peur : 

 De mal sentir il n'en doit faire double. 

 Le mal est doulx et plaisant qui le gouste, 

 Mais il picque et est mordant, madame, 

 Pour périllier le corps, l'honneur et l'âme. 



